[{"text_idx": "#000000", "text": "ERSO hooajalo\u0303pu festival \u201ePractical Spirituality\u201c"}, {"text_idx": "#000003", "text": "Saksa helilooja ja muusikafilosoof Richard Wagner on u\u0308ks ajaloo suurimaid muusikateatri uuendajaid, kelle loominguline tegevus kulmineerus ta\u0308iesti uudse muusika ja draama su\u0308nteesi ehk gesamtkunstwerk\u2019i va\u0308ljato\u0308o\u0308tamisega. Esimest korda rakendas ta oma novaatorlikke ideid ulatuslikus tetraloogias \u201cNibelungi so\u0303rmus\u201d."}, {"text_idx": "#000004", "text": "Wagneri su\u0308nteeskunstiteose idee muusika, teksti, lavategevuse ja -kujunduse, kostu\u0308u\u0308mide ja valguse kooslusest ning koosmo\u0303just vaatajale on inspireeritud ka Saksa ta\u0308napa\u0308eva helilooja, produtsendi ja arranz\u030ceerija Sven Helbigi looming. Suurejooneliste muusikavideode, lavashow\u2019de ja teatraalsete multimeediaetenduste autorina tuntud Helbig on teinud koosto\u0308o\u0308d ansamblitega Rammstein, Pet Shop Boys ja Polarkreis 18, Ameerika ra\u0308ppar Snoop Doggi, Saksa ra\u0308ppar Sido, samuti MDRi su\u0308mfooniaorkestri, Faure\u0301 Kvarteti, ooperilaulja Rene\u0301 Pape ja paljude teistega."}, {"text_idx": "#000005", "text": "Seekord lo\u0303petab ERSO hooaja traditsioonilise lo\u0303ppkontserdi asemel hooajalo\u0303pu festivaliga, mis na\u0308itab su\u0308mfooniaorkestri haaret olla muusika ja muusikute koondajaks laiemalt, kui seda vo\u0303imaldab tavapa\u0308raste reedeo\u0303htuste kontsertide formaat. ERSO ja Kristjan Ja\u0308rvi festivali \u201cPraktiline spirituaalsus\u201d la\u0308htepunktiks on igatsus ta\u0308henduse ja transtsendentaalsuse ja\u0308rele muusikas \u2013 muusika kui vahend religiooni, kosmilise vibratsiooni ja harmoonia tunnetamiseks. Samanimeline festival toimus 2017. aasta juunis Leipzigis, kus selle eestvedaja Kristjan Ja\u0308rvi po\u0303hipartneriks oli Leipzigi Raadio (MDR) su\u0308mfooniaorkester."}, {"text_idx": "#000006", "text": "Kristjan Ja\u0308rvi on \u201c21. sajandi artisti arhetu\u0308u\u0308p, laia haardega muusik, kes tegutseb ilma silmaklappide ja piirideta,\u201d kirjutati Prantsuse klassikalisele muusikale ja tantsule pu\u0308hendatud internetilehel ResMusica. Ta on pa\u0308lvinud maailma klassikalise muusika lavadel ta\u0308helepanu kui \u201cu\u0308ks osavamaid ja innovatiivsemaid kavade koostajaid\u201d (Reuters). Kureerides ja juhatades eri z\u030canre u\u0308hendavaid kontserte, mida vu\u0308rtsitavad isiklik la\u0308henemine ja stiil, on tulemus alati eriline, S\u030coti ajalehes Herald Scotland on Kristjan Ja\u0308rvi kontserte nimetatud lausa \u201celu paremaks muutvateks\u201d. Oma innovatiivsete ideede elluviimiseks on Kristjan Ja\u0308rvil va\u0308ljundeid u\u0308le kogu maailma: ta on Leipzigi Raadio (MDR) su\u0308mfooniaorkestri ja Gstaadi festivali orkestri pea \u2013 dirigent, New Yorgis resideeriva klassikale, hip-hopile ja dz\u030ca\u0308ssile pu\u0308hendunud Absolute Ensemble\u2019i asutajaliige ja dirigent ning La\u0308a\u0308nemeremaade noorteorkestri asutajaliige ja dirigent. Ku\u0308lalisdirigendina juhatab ta orkestreid u\u0308le maailma, tema ka\u0308e all on ma\u0308nginud nii Londoni SO, Prantsuse Rahvusorkester, Pariisi orkester, Berliini Filharmoonikud, Washingtonis tegutsev National Symphony Orchestra, Minnesota orkester, NHK su\u0308mfooniaorkester Jaapanis kui paljud teised. Kristjan Ja\u0308rvi on salvestanud muusikat enam kui 60 albumile alates Hollywoodi filmimuusikast ning erinevaid auhindu pa\u0308lvinud salvestistest mainekatele plaadifirmadele Sony ja Chandos kuni omanimelise sarjani \u201cKristjan Ja\u0308rvi Sound Project\u201d tunnustatud Prantsuse plaadifirmale Nai\u0308ve Classique."}]